ΕΡΓΑΣΙΑ 1 . ΑΠΑΝΤΗΣΗ

Παιδιά μου ,

Στη νοηματικού περιεχομένου αυτή εργασία πρέπει οπωσδήποτε να συμπεριλάβετε τα ακόλουθα . Οι υπόδουλοι Έλληνες ορκίζονται

1.Να μην υποδουλωθούν (ψυχικά) στους κατακτητές .(στ.31-32 ) .

2. Να μη δελεαστούν από πιθανά ανταλλάγματα που προέρχονται από τους Τυράννους. (στ.33-34) .

3. Να είναι μοναδικός σκοπός της ζωής τους η εξαφάνιση των δυναστών .(στ.35-36 ) .

4.Να υπηρετούν πιστά την Πατρίδα υπό τις εντολές του στρατηγού ώστε να εξολοθρευτούν οι κατακτητές . (στ.37-38) .

5. Η μη τήρηση του Όρκου να συνεπάγεται για τους παραβάτες τον αφανισμό τους (το θάνατό τους ) ως τιμωρία .(στ. 39-40 ).

Ως προς το δεύτερο σκέλος της ίδιας ερώτησης…

Ο Ρήγας , όπως φαίνεται από τον Όρκο αυτό ,οραματίζεται το μέλλον τη Ελλάδας με την προοπτική της άμεσης εξέγερσης των υπόδουλων Ελλήνων κατά της Οθωμανικής Αυτοκρατορίας .Οραματίζεται τους εξεγερμένους Έλληνες ως εμφορούμενους από το αίσθημα της ελευθερίας και της αγάπης προς την Πατρίδα . Ακόμα τους οραματίζεται ως συντεταγμένους υπό ένα στρατηγό και όχι ως στρατό ασύντακτο . Τέλος , δίνει ιδιαίτερη έμφαση στο σεβασμό του Θείου .(στ.31-38 ) .

ΠΑΡΑΤΗΡΗΣΕΙΣ .

Σε πολλές απαντήσεις από αυτές που μου στείλατε διαπίστωσα κοινά λάθη όπως …

1.Εντάσσετε στο περιεχόμενο του Όρκου άλλα νοήματα που βρίσκουμε σε άλλους στίχους του ποιήματος .(π.χ. τους Νόμους ) .

2 .Καταγράφετε εκφραστικά μέσα που δεν τα ζητάει η άσκηση .

3.Δεν κάνετε παραπομπές σε στίχους .

Σας θυμίζω πως στις απαντήσεις των φιλολογικών μαθημάτων επιχειρηματολογούμε και αποδεικνύουμε .

Περιμένω εργασίες από όσους δεν έχουν στείλει. Μπορείτε να τις στέλνετε και στην e-class.

Στο περιβάλλον αυτό να βλέπετε τα έγγραφα, τις ανακοινώσεις και τις συζητήσεις .

ΠΕΡΙΜΕΝΩ ΚΑΙ ΑΛΛΕΣ ΕΡΓΑΣΙΕΣ . ΜΟΝΟΝ ΤΟΤΕ ΘΑ ΣΥΝΕΧΙΣΩ ΜΕ ΑΠΑΝΤΗΣΕΙΣ…

ΚΑΛΑ ΝΑ ΕΙΣΤΕ ΠΑΙΔΙΑ ΜΟΥ

Ελένη Νέζη